b'\n_START_ARTICLE_\nSonates per a solista de H\xc3\xa4ndel (Chrysander)\n_START_PARAGRAPH_\nFriedrich Chrysander public\xc3\xa0 el 1879 un edici\xc3\xb3 de Sonates per a solista de H\xc3\xa4ndel. El volum de 72 p\xc3\xa0gines, titulat XV Solos for a German Flute, Hoboy, or Violin with a Thorough Bass for the Harpsichord or Bass Violin, cont\xc3\xa9 sonates per a diversos instruments solistes, en principi totes compostes per Georg Friedrich H\xc3\xa4ndel. El text de la portada posa: Sonate da Camera di G.F.Handel. La publicaci\xc3\xb3 inclou totes les sonates publicades per Walsh el 1732; i, a m\xc3\xa9s dels extres afegits per Chrysander, inclouen el conjunt que es coneix com a "Opus 1" de H\xc3\xa4ndel._NEWLINE_A m\xc3\xa9s de les 15 sonates que indica el t\xc3\xadtol, Chrysander va afegir les partitures de quatre sonates m\xc3\xa9s, \xc3\xa9s a dir, dinou sonates en total. Les primeres setze sonate (I\xe1\xb5\x83, I\xe1\xb5\x87  i les que van de al II a la XV) han estat incloses en el volum HG 27. La sonata VI i les darreres quatre sonates ho estan en el volum HG 48 (p.\xc2\xa0112\xe2\x80\x93139)._NEWLINE_L\'instrument musical esmentat a l\'inici de cada sonata no sempre correspon a l\'instrument per al qual ha estat escrit per H\xc3\xa4ndel. Chrysander era conscient que les vendes es veien refor\xc3\xa7ades afegint una gran varietat d\'instruments._NEWLINE_Cada sonata mostra la melodia i la l\xc3\xadnia del baix, amb l\'expectativa que un clavicembalista competent ja improvisaria a partir del baix figurat les veus interiors omeses._NEWLINE_Malgrat el t\xc3\xadtol, hi ha cinc instruments esmentats en l\'obra: la flauta travessera (traverso), la flauta dol\xc3\xa7a (flauto), la obo\xc3\xa8, el viol\xc3\xad i la viola da gamba.'